સોમાલિયામાં માત્ર પુરુષો જ રક્તદાન કરે છે જ્યારે પશ્ચિમી પેસીફિક વિસ્તારમાં એક નાનકડા દેશ માઇક્રોનેશિયાની મહિલાઓ રક્તદાનનાં મામલામાં દુનિયાની તમામ મહિલાઓથી આગળ છે. અહીં બ્લડ ડોનેશનમાં તેમની હિસ્સેદારી ૭૮ ટકા છે. ત્યારબાદ રિપબ્લિક ઓફ માલદીવની મહિલાઓ આવે છે. બ્લડ ડોનેશનમાં તેમની હિસ્સેદારી ૭૧ ટકા જેટલી છે. વર્લ્ડ બ્લડ ડોનેશન ડેનાં દિવસે જારી કરવામાં આવેલા વિશ્વ આરોગ્ય સંગઠનનાં એક સર્વેમાં જણાવવામાં આવ્યું છે કે ભારતમાં ૧૮ થી ૨૪ વર્ષની વયનાં યુવકો સૌથી વધુ રક્તદાન કરે છે. આ મોરચે તેમની ટકાવારી ૫૨.૮૩ ટકા છે. ત્યારબાદ ૨૫ થી ૪૪ વર્ષની વયનાં લોકોની બ્લડ ડોનેશનમાં હિસ્સેદારી ૨૮.૩૮ ટકા છે. ૪૫ થી ૬૪ વર્ષનાં વયનાં લોકોની રક્તદાનની ટકાવારી ૧૮.૭૮ ટકા છે.